හෙළ රජ සමයේ සංවර්ධන කටයුතු සිදු නොවුණු බව පවසනවා නොවෙයි.නමුත් 2005 සිට මේ දක්වා කෙටි කාලයකදී සමස්ත දිවයිනම ආවරණය වන පරිදි මෙවැනි යෝධ සංවර්ධන වැඩසටහන් රැසක් ඉතිහාසයේ කවර දිනකවත් සිදුවී නැහැ.ශ්‍රී ලංකාව ත්‍රස්තවාදයෙන් මුදා ගන්නා අතරේ මේ රට සංවර්ධනය කරා ශීඝ්‍රයෙන් යොමු කළ ජනාධිපති මහින්ද රාජපක්ෂ මැතිතුමා මේ රටට අවශ්‍ය ශක්තිමත් යුග පුරුෂයෙක් වන්නේ යැයි අග්‍රාමාත්‍ය ආචාර්ය දි.මු.ජයරත්න මහතා වැඩිදුරටත් පැවසීය.යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම, සංස්කෘතික හා කලා කටයුතු ඇමැති ටී.බී.ඒකනායක, විදුලි සංදේශ හා තාක්ෂණ ඇමැති රංජිත් සියඹලාපිටිය, උද්භිත උද්‍යාන හා පොදු විනෝදාත්මක කටයුතු පිළිබද ඇමැති ජයරත්න හේරත්, ක්‍රීඩා ඇමැති මහින්දානන්ද අලුත්ගමගේ කුරුණෑගල දිස්ත්‍රික් පාර්ලිමේන්තු මන්ත්‍රී ශාන්ත බණ්ඩාර , මධ්‍යම පළාත් සභා මන්ත්‍රී, අගමැති පෞද්ගලික ලේකම් නීතිඥ අනුරාධ ලංකා ජයරත්න යන මහත්වරුද මෙහිදී අදහස් පළ කළහ.